**Južna Afrika**

**1. dan/  ZAGREB  – DUBAI**

Sastanak putnika u Zračnoj luci Zagreb kod šaltera informacija dva sata prije polijetanja zrakoplova za Dubai. Nakon preuzimanja putne dokumentacije prijava na let EK2013 (Emirates) u 15:35 sati za Dubai. Dolazak u Dubai u 23:05 sati po lokalnom vremenu. Obrok tijekom leta.

**2. dan / DUBAI – CAPE TOWN**

Polijetanje zrakoplova za Cape Town na liniji EK772 (Emirates) u 03:50 sati.  Obroci i odmor tijekom leta. Dolazak u Cape Town  predviđen je u 11:35 sati. Nakon slijetanja i obavljenih carinskih formalnosti, slijedi organizirani transfer do restorana i ručak. Nakon ručka, vožnja do hotela, prijava i smještaj u hotel. Kraći odmor pa odlazak na vožnju žičarom do vrha čuvene Stolne planine, Table Mountain (ukoliko će vremenske prilike dozvoljavati). S vrha se pruža jedinstven pogled na čitav grad, ocean i okolicu. Područje vrha planine je neuobičajeno velik plato, prepun pješačkih staza i vidikovaca. Planina je dio Table Mountain Nacionalnog parka, jedinstvenog područja bujne vegetacije, s preko 1460 raznih biljnih vrsta, te bogatog ptičjeg svijeta. Po završetku razgleda, povratak u hotel. Noćenje.

**3. dan / CAPE TOWN**

Doručak u hotelu. Nastavak razgleda grada autobusom i pješice. Panoramska vožnja povijesnom jezgrom, pored gradske vijećnice, kroz Malajsku četvrt, uz zaustavljanje u gradskom parku Company Gardens, kojeg su sredinom 17.stoljeća osnovali prvi useljenici iz Europe, obilazak živopisnog Greenmarket Square, povijesnog trga u samom centru grada. Slijedi obilazak gradske utvrde Castle of Good Hope, najstarije građevine u Južnoj Africi koju su izgradili doseljenici iz Nizozemske. Ručak tijekom razgleda. Poslijepodne slobodno za osobne programe šetnju i kupovinu. Predlažemo odlazak do jedne od najposjećenijih lokacija grada – Victoria and Alfred V&A Waterfronta, kompleksa trgovina, hotela, barova i restorana. Navečer predlažemo večeru uz folklorni program (uz doplatu). Povratak u hotel. Noćenje.

**4. dan / CAPE TOWN –  RT DOBRE NADE – KIRSTENBOSCH**

Nakon doručka slijedi odlazak na cjelodnevni izlet po poluotoku. Poluotok, Cape Peninsula, čuven po prirodnom ljepotama, proteže se od Cape Towna do rta Cape Point. Obalna cesta Chapman’s Peak čuvena je po predivnom krajoliku, divljoj prirodi, brojnim zaljevima i rtovima, krasnim plažama (može biti korištena i alternativna ruta, ovisno o situaciji u prometu i vremenskim okolnostima). Zaustavljanje na plaži Boulders, poznatoj po koloniji pingvina koji su se tamo naselili 80-tih godina prošlog stoljeća. Nastavak vožnje do mjesta Hout Bay i odlazak na vožnju brodom oko obližnjeg Duiker otoka (ukoliko će vremenske prilike biti pogodne), poznatog još i kao Kolonija tuljana. Ručak tijekom razgleda, uz uživanje u prirodnim ljepotama. Vožnja do prirodnog rezervata Cape Point, oaze mira, čuvenog po rtovima Dobre nade i Cape Point, po raznolikom biljnom i životinjskom svijetu, poput antilopa, zebri, babuna, orlova, endemskih vrsta ptica… Na povratku obilazak botaničkog vrta Kirstenbosch, koji leži u srcu Cape biljne regije, koja je uvrštena na popis UNESCO-ve svjetske baštine. Povratak u Cape Town, vožnja do hotela. Noćenje.

**5. dan/  CAPE TOWN – STELLENBOSCH & VINSKA CESTA**

Nakon doručka, odlazak na izlet u zaleđe Cape Towna, vinorodnu regiju Cape Winelands, čuvenu po vinskim cestama. Ova je regija centar južnoafričke industrije vina, nadaleko poznate i nagrađivane. Svega sat vremena vožnje od grada leže brojni vinogradi u plodnim dolinama i po brežuljcima, područja koje je postalo sinonimom za neka od najpoznatijih svjetskih vina i vinarija. Upoznat ćemo povijest vinarstva staru preko 300 godina tijekom dvije degustacije u nagrađivanim vinarijama te obilasku jednog od vinskih podruma. Ručak tijekom razgleda. Vožnja kroz sveučilišni grad tipične kolonijalne arhitekture Stellenbosch, smještenom usred vinske doline. Povratak u Cape Town. Noćenje.

**6. dan/   CAPE TOWN – JOHANNESBURG – MABULA**

Nakon doručka, odjava iz hotela te transfer do zračne luke Cape Town. Jutarnji let za Johannesburg.

Po dolasku u Johannesburg slijedi vožnja do resorta u provinciji Limpopo. Park je čuven je po vegetaciji, te brojnim vrstama sisavaca i ptica. Osim „Big Five“  mogu se vidjeti razne vrste antilopa, impala, hijena, crnih nosoroga, bizona, divljih pasa, geparda… Smještaj u sobe i odlazak na poslijepodnevni safari. Po povratku večera te noćenje.

**7. dan/   MABULA**

Doručak. Jutarnji odlazak na safari. Jutarnji i kasnopopodnevni safari najbolja su prigoda za vidjeti životinje budući da sunce nije jako i životinje su aktivnije. Nakon safarija, povratka u resort te slobodno poslijepodne za ručak, odmor, šetnju po okolici, lješkaranje uz bazen ili fakultativne sadržaje prije odlaska na poslijepodnevni safari. Po povratku u hotel, večera i noćenje.

**8. dan /  MABULA– JOHANNESBURG – DUBAI**

Nakon doručka, odjava iz hotela I vožnja prema Johannesburgu. Zaustavljanje u Sowetu, uz obilazak. Soweto je je grad koji se razvio iz siromašnih naselja koja su osnovana za obojeno stanovništvo u doba apartheida. Upravo je odavde krenulo i rušenje tog sistema, te je kuća Nelsona Mandele jedna od turističkih atrakcija Soweta. Ručak tijekom razgleda u lokalnom restoranu (uključen u cijenu). U nastavku slijedi vožnja do zračne luke, te prijava na let za Dubai, na liniji EK764 (Emirates ) u 19:10 sati.

**9.dan /  ZAGREB**

Dolazak u Dubai u 05:25 sati, te nastavak leta za Zagreb na liniji EK129 (Emirates ) u 08:35 sati. Dolazak u Zagreb u 12:40 sati. Završetak putovanja

### TUNIS - program putovanja

**1. DAN: VENECIJA/BEČ – TUNIS**  
Dvosatni let prema Tunisu. Slijetanje u zračnu luku Tunis u poslijepodnevnim satima, autobusni transfer i smještaj u hotelu El Mouradi Gammarth 5\*. U kasnim poslijepodnevnim satima odlazak do idiličnog gradića umjetnika Sidi Bou Said gdje ćemo se prepustiti romantici i veličanstvenim panoramskim pogledima prema Kartagi i Tunisu te uživati u atmosferi ovog plavo-bijelog gradića koji mnoge podsjeća na grčki otok Santorini. Povratak u hotel, večera i noćenje.  
  
**2. DAN: TUNIS centar – KARTAGA**  
Nakon doručka krećemo u centar moderne i živopisne tuniške prijestolnice, glavni grad Tunis. Prošetat ćemo novim - francuskim dijelom grada sve do starog arapskog dijela – medine, gdje se nalaze brojne trgovine i suvenirnice i gdje ćete imati priliku okušati se u vještini cjenkanja. Slobodno vrijeme za kupovinu. Nakon ručka slijedi razgled ostataka jednog od najvećih gradova antičkog svijeta Kartage koju su nekad nazivali biser Mediterana. Ruševine Kartage koje su danas pod zaštitom UNESCO-a, otkrit će vam zanimljivu prošlost i ispričati priču o princezi Elisi i velikom vojskovođi Hanibalu. Na području Kartage posjetit ćemo brdo Byrsa odakle i potječe Kartaga i odakle se pruža fantastični panoramski pogled na grad Tunis i Antonijeve terme koje su nekad bile jedne od najvećih termi u rimskom carstvu. Povratak u hotel, večera i noćenje.  
  
**3. DAN: TUNIS muzej BARDO – DOUGGA – HAMMAMET**  
Doručak. Jutarnji posjet muzeju Bardo jednom od najvažnijih muzeja na Mediteranu i po svojoj zbirci drugom na afričkom kontinentu. Smješten je u nekadašnjoj turskoj palači i sadrži jednu od najvećih zbirki rimskih mozaika na svijetu. Nakon posjeta muzeju nastavljamo put prema mjestu Dougga. U blizini ćemo napraviti pauzu za ručak. Dougga je jedno od najljepših arheoloških nalazišta koje je od 1997.g.zaštićeno od UNESCO-a kao svjetska baština. Svakako vrijedi vidjeti ruševine kazališta, koje je nekada moglo primiti do 3.000 gledatelja, Saturnov hram, hram božice Junone i mnoge druge zanimljivosti. Slijedi vožnja do mjesta Hammamet. Smještaj u hotelu El Mouradi El Menzah 4\*, večera i noćenje.  
  
**4. DAN: HAMMAMET – KAIROUAN - TOZEUR**  
Nakon doručka krećemo prema jugu Tunisa. Prvo zaustavljanje napravit ćemo u svetom gradu Kairouan, koji je osnovan u 7.stoljeću. Za mnoge muslimane Kairouan je četvrti najsvetiji grad na svijetu a poznat je i po prekrasnim ručno izrađenim tepisima. Nakon razgleda (razgled izvana) džamije Oqba ibn Nafaa i bazara tepiha, nastavit ćemo vožnju prema jugu i putem se zaustaviti za ručak. U poslijepodnevnim satima dolazimo u mjesto Tozeur, koje je poznato kao najveća oaza palmi datulja u zemlji. Mogućnost obilaska pustinjskog zoološkog vrta i predstave s gmazovima, zanimljivog povijesnog muzeja Dar Zamen na otvorenom u oazi palmi datulja i muzeja Dar Cheriat, tipične tradicionalne arapske kuće (uz nadoplatu). Smještaj u hotelu El Mouradi Tozeur 4\*, večera i noćenje.  
  
**5. DAN: TOZEUR – CHOTT EL JERID – DOUZ**  
Nakon ranog doručka odlazimo na fakultativni izlet (uz nadoplatu) s terenskim vozilima do gorskih oaza Chebike i Tamerze, nedaleko od granice s Alžirom i do samog srca gorja Atlas gdje ćemo uživati u pogledu na prekrasnu prirodu; slapovi, kanjoni, izvori vode i palme datulja. Naši džipovi će nas odvesti na staru off road stazu Pariz-Dakar, gdje ćemo tijekom zanimljive i adrenalinske vožnje otkriti čari Sahare. Usred pustinje vidjet ćemo i »svemirsko selo«, kulise koje su ostale od snimanja poznatog filma Ratovi zvijezda. Na ručak ćemo se vratiti u hotel u Tozeur, a nakog toga nastavljamo put put prema slanom jezeru Chott el Jerid, koje je najveća slana depresija u sjevernoj Africi. Jezero se potpuno osuši u ljetnim mjesecima i posebna je atrakcija. U mjesto Douz koje je poznato po nazivu »Vrata Sahare« stići ćemo u poslijepodnevnom satima i smjestiti se u hotel El Mouradi Douz 4\*. Po želji imat ćete priliku doživjeti pustinju na malo drugačiji način – na devinim leđima (fakultativno, uz nadoplatu). Večera i noćenje u hotelu.  
  
**6. DAN: DOUZ – MATMATA – EL JEM – SKANES**  
Doručak. U jutarnjim satima pustinjska ruta nas vodi do planine Matmata poznate kao Mjesečeva pokrajina. Posjetit ćemo tipičnu berbersku podzemnu kuću, koja se zove trogloditska kuća, gdje neki Berberi (izvorni stanovnci Tunisa) još uvijek žive u svojoj kulturi i jeziku. U Matmati ćemo kušati neke od njihovih specijaliteta; domaći kruh, maslinovo ulje i med, te se osvježiti čajem od mente. Na putu prema sjeveru zaustavit ćemo se za ručak i poslijepodne stići u mjesto El Jem, gdje ćemo vidjeti jedan od najvećih i najbolje očuvanih rimskih amfiteatara. Šetnja amfiteatrom odvest će nas u daleku prošlost i vrijeme kad su se gladijatori borili u areni. Ruševine su po zaštitom Svjetske kulturne baštine od 1979.godine. U večernjim satima ćemo stići u Skanes, turističko mjesto u blizini grada Monastir. Smještaj u hotelu El Mouradi Skanes 4\*, večera i noćenje.  
  
**7. DAN: MONASTIR – SOUSSE – CAP BON – TUNIS**  
Nakon doručka posjetit ćemo grad Monastir, gdje ćemo vidjeti najstariji arapski ribat ili tvrđavu u Magrebu. U Monastiru je rođen prvi predsjednik neovisnog Tunisa, Habib Bourguiba, kojeg mještani zovu ocem modernog Tunisa. Rezgledat ćemo mauzolej njegove obitelji, koji svojim izgledom podsjeća na džamiju. Zatim slijedi vožnja do grada Sousse (treći grad po veličini u državi) i do medine. Slobodno vrijeme za kupovinu. Slijedi ručak, a nakon ručka vožnja do područja zvanog Cap Bon ili Rajski vrt, koje je izuzetno bogato agrumima, maslinama i vinovom lozom. Zaustavit ćemo se u dvorcu Bachus kako bi degustirali njihova najbolja vina. U večernjim satima povratak prema hotelu. Smještaj u hotelu El Mouradi Gammarth 5\*. Večera i noćenje.  
  
**8. DAN: TUNIS – VENECIJA/BEČ**  
Rani doručak. Slijedi transfer do zračne luke Tunis odakle ćemo letjeti za Veneciju ili Beč.

.

### Maroko - program putovanja

**1. dan: ZAGREB - FRANKFURT - MARRAKECH**  
Sastanak putnika s pratiteljem putovanja u zračnoj luci Zagreb kod šaltera informacija dva sata prije polaska zrakoplova. Podjela putne dokumentacije i polijetanje zrakoplova na liniji OU (Croatia Airlines) u 09:10 sati. Dolazak u Frankfurt predviđen je u 10:40 sati. Nastavak leta za Marrakech u 11:50 sati na liniji LH1332 (Lufthansa). Slijetanje u Marrakech predviđeno je u 15:35 sati. Transfer do hotela. Slobodno poslijepodne ili odlazak s pratiteljem putovanja do Medine i souka. Večera i noćenje.  
  
**2. dan: MARRAKECH**  
Doručak. Slijedi razgled „Bisera Juga“ ili „Crvenog Grada“ kako još nazivaju Marrakech. Razgled započinje posjetom vrtovima Menara, te se nastavlja najupečatljivijim djelom grada, Medinom – starim gradom koji je zbog svoje ljepote i povijesnog značaja na popisu svjetske baštine UNESCO-a. Grad je utemeljila dinastija Almoravida krajem 12. st. od kada su sagrađene blistave palače i parkovi. Obilazak arhitektonskog remek djela minareta Koutoubia i palače Bahia. Nakon stanke za ručak, odlazak u istraživanje glavnog trga Djemaa el Fna, žilu kucavicu grada. Trgom odiše mješavina mirisa, svjetlosti i zvukova s pripovjedačima legendi, zabavljačima, krotiteljima zmija i vodonošama. Povratak u hotel, večera. Fakultativni odlazak na Fantasia show i večeru. Noćenje.  
  
**3. dan: MARRAKECH – BENI MELLAL - FEZ**  
Doručak. Odlazak prema Fezu preko tipičnog berberskog sela Immouzer du Kandar i skijaškog središta Ifrane, prolazeći kroz prekrasne alpske krajolike s nekoliko stajanja za slikanje, ručak i odmor. Ovaj put kroz Maroko, od juga prema sjeveru, pruža raznovrsnost živopisnih impresija, prirodnih ljepota i uvid u način života na području gorja Atlas. Stajanje i pauza za ručak te predah u Beni Mellalu, jednom od poznatih agrokulturnih središta Maroka. Dolazak u Fez u kasnim poslijepodnevnim satima. Prijava u hotel, večera i noćenje.  
  
**4. dan: FEZ**  
Doručak. Slijedi cjelodnevni razgled najstarijeg kraljevskog grada i njegove srednjovjekovne medine koja je pod zaštitom UNESCO-a. Posjet vratima Anania Medersas, te nastavak šetnje labirintom srednjovjekovnih uličica, prepunih lokalnih trgovaca tekstilom, kožom, hranom i začinima do fontane Nejjarine i mauzoleja Moulay Idrissa II. te Karaouine džamije (obilazak izvana). Slobodno vrijeme za ručak. Poslijepodne slijedi obilazak Fez el Jdida, jedne od tri stare gradske jezgre unutar Feza a još se naziva i „novi Fez“ ili „bijeli Fez“. Povratak u hotel. Večera, noćenje.  
  
**5. dan: FEZ – MEKNES – RABAT - CASABLANCA**  
Doručak. Odlazak prema Meknesu, tzv. „marokanskom Versaillesu“, zadnjem kraljevskom gradu s početka 18. st. poznatom po zidinama dugim 40 km koje odvajaju stari od novog dijela grada. Posjet gradskim vratima Bab Mansour, monumentalnom zdanju iznimno fascinantnih proporcija i izgleda koja se nerijetko nazivaju najljepšim vratima Meknesa. Nastavak putovanja prema Rabatu. Panoramski obilazak Rabata, glavnog grada Kraljevine Maroko. Obilazak slikovite četvrti Oudaya Kasbah, kraljevske palače (Mechouar), Hassanovog tornja i čuvenog mauzoleja Mohameda V. koji će vas zadiviti svojom ljepotom tradicionalne marokanske arhitekture. Prijava u hotel, večera i noćenje.  
  
**6. dan: CASABLANCA**  
Nakon doručka odlazak u razgled Casablance, glavnog ekonomskog i lučkog centra države. Razgled započinje veličanstvenom džamijom Hassana II., po veličini druga džamija u svijetu, s 200 metara visokim mineratom (razgled izvana). Slobodno vrijeme za ručak. Slijedi posjet glavnoj tržnici, četvrti Habous, Trgu Muhameda V. i rezidencijalnom području Anfa. Poslijepodne slobodno za šetnju gradom, te slobodno vrijeme do transfera za zračnu luku u kasnim večernjim satima.  
  
**7. dan: CASABLANCA – FRANKFURT - ZAGREB**  
Polazak zrakoplova u 02:15 sati. Dolazak u Frankfurt u 05:50 sati. Nastavak leta za Zagreb u 13:00 sati na liniji LH1404. Dolazak u Zagreb predviđen je u 14:20 sati.

### Egipat - program putovanja

**1. DAN: ZAGREB/LJUBLJANA – HURGADA let, večera ili all inclusive, noćenje**  
Sastanak putnika u zračnoj luci Ljubljana (mogućnost organiziranog prijevoza iz Zagreba). Prijava na izravni zrakoplovni let u Hurgadu. Po dolasku, slijedi prijevoz do hotela. Smještaj, večera i noćenje.

**2. DAN: HURGADA – ASSUAN doručak, večera, noćenje**  
Rani doručak ili lunch paket. Vožnja preko pustinje u Assuan, grad ljubaznih Nubijaca i mjesto gdje se okupljaju feluke, tradicionalna egipatska plovila! Po dolasku ćemo razgledati Nezavršeni obelisk i visoku Assuansku branu od kuda seže pogled na najveće umjetno jezero na svijetu – Naserovo Jezero. Ukrcaj na brod, večera i noćenje.

**3. DAN: ASUAN (ABU SIMBEL) - KOM OMBO doručak, ručak, večera, noćenje**  
Doručak. Mogućnost ranog fakultativnog izleta do svetišta Abu Simbel, koji mnogima predstavlja najljepši dio putovanja. Svetišta su izgrađena u vrijeme vladavine faraona Ramzesa II. Zbog izgradnje Asuanske brane, kipovi i hramovi su 1968. premješteni 70 m više i 200 m dalje od prvotnoga položaja. Pogled na Veliko svetište je fascinantan. Na pročelju se nalaze četiri 20 m visoka kipa sjedećeg Ramzesa kojeg predstavljaju u različitim starosnim dobima. Za sve koji ne žele prisustvovati ovom izletu, predlažemo fakultativni izlet u Nubijsko selo gdje ćete saznati kako žive stanovnici Gornjeg Egipta. Poslijepodnevna plovidba felukom pokraj otoka Elafantine i mauzoleja Age - Khana. Početak krstarenja prema Kom Ombu i njegovim hramovima raznih božanstava. Po dolasku ćemo razgledati hram Boga Sobeka. Večera i noćenje na brodu.

**4. DAN: EDFU – ESNA – LUXOR doručak, ručak, večera, noćenje**  
Doručak. Edfu je grad u kojem se nalazi najočuvaniji hram boga Horusa, jednog od najstarijih božanstava, a izgrađen je u vrijeme Kleopatre. Prikazivali su ga sa glavom sokola i povezivali s raznim faraonima tijekom njihovog života i vladanja. Povratak na brod i nastavak ležernog krstarenja Nilom. Prelazak brane na Nilu – Esne (moguće čekanje) i dolazak u Luxor u večernjim satima. Večera i noćenje na brodu.

**5. DAN: LUXOR doručak, ručak, večera, noćenje**  
Doručak. U prijepodnevnim satima ćemo razgledati Luxor, nekadašnju prijestolnicu Tebe. Doživjeti ćemo slavni Karnak, najveće svetište starog svijeta i svetište boga Amona. Područje oko Karnaka Egipćani su nazvali Ipet-Isut ili „kraj svih krajeva“. Kraći razgled tvornice papirusa, povratak na brod i ručak. Razgled hrama u Luxoru slijedi u večernjim satima, kada djeluje još tajanstvenije i moćnije. Upravo ovdje se odvijala veličanstvena scena festivala Opet gdje se slavilo rođenje i kult kraljevskih duša. Večera i noćenje na brodu.

**6. DAN: LUXOR – HURGADA doručak, ručak, večera, noćenje**  
Doručak. Odlazak do zapadne obale Nila gdje su faraoni gradili grobnice u dolinama tebetanskih brda. U Dolini kraljeva i kraljica nalaze se spektakularni ostaci egipatske civilizacije. Razgled hrama Džeser Džeseru (Sjaj svih sjajeva) kraljice Hatšepsut, koja je bila najuspješniji ženski faraon Starog Egipta. Tadašnjem je Egiptu donijela veliko bogatstvo i ugled. Razgled Memnonovih kolosa koji bdiju iznad Nila u spomen faraona Amenhotepa III i obilazak trgovine alabastera. Poslijepodne slijedi vožnja kroz pustinju u Hurgadu, dolazak u hotel večernjim satima. Večera i noćenje.

**7. DAN: HURGADA polupansion ili all inclusive**  
Doručak. Vrijeme je za odmor uz Crveno more, u ljetovalištu Hurgada koje je nekoć bilo malo ribarsko naselje, a danas predstavlja živahno ljetovalište brojnih hotela i raznolike turističke ponude. Ljubiteljima mora predlažemo odlazak na fakultativni izlet brodom do koraljnih grebena gdje možete uživati u prekrasnom podvodnom svijetu i na rajskoj plaži otoka Giftun. Osim morskih radosti, mogućnost odlaska po želji na safari terenskim vozilima među pustinjske dine koje skrivaju gostoljubive beduinske tabore. Večera i noćenje.

**8. DAN: HURGADA - LJUBLJANA/ZAGREB doručak, let**  
Doručak. Slobodno vrijeme do polaska transfera u zračnu luku i prijava na izravni let u Ljubljanu. Po dolasku, mogućnost organiziranog transfera do Zagreba.

## Plan putovanja KENIJA/TANZANIJA

##### 1. dan: Zagreb - Nairobi (Kenija)

Polazak iz zračne luke Zagreb. Uz presjedanje u jednoj od međunarodnih zračnih luka, nastavak putovanja prema Keniji. Dolazak u zračnu luku Nairobi gdje će vas dočekati lokalni predstavnik. Nakon formalnosti, prijevoz do hotela nedaleko Nairobija.. Slobodno vrijeme za odmor. Noćenje.

##### 2. dan: Nairobi - Masai Mara (D, R, V)

Doručak. Polazak iz hotela i vožnja do Masai Mara. Zaustavljanje na vidikovcu kako biste doživjeli spektakularan pogled na Great Rift Valley. Potom slijedi vožnja u podnožje doline, uz posjet gradiću Mai Mahiu te dalje prema gradu Masaia Naroku. Kratko zaustavljanje u Naroku, te nastavak vožnje do Masai Mara, domu novoga osmog svjetskog čuda. Ovaj ogromni rezervat je zapravo dio velike doline Serengeti te je posebno poznat po migracijama velikih divljih životinja, te pravi dom „velikih pet“: lavova, slonova, leoparda, afričkog bizona i nosoroga. Dolazak na ručak u lodgeu, te kratki predah. U poslijepodnevnim satima istraživanje Rezervata i safari na kojemu ćete imati priliku se susresti s predatorima u njihovom večernjem lovu, dok Masai narod uz njih koegzistira rame uz rame, tjerajući uvečer svoja stada kućama. U kasnim poslijepodnevnim satima vožnja do kampa, večera i noćenje.

##### 3. dan: Masai Mara (D, R, V)

Masa Mara je jedno od najvećeg područja divljine na svijetu, i ovdje se uvijek nešto novo može vidjeti i doživjeti. Današnji dan ćete provesti u Mari, počevši vrlo rano ujutro safarijem kako bi stigli gledati razne biljojede na jutarnjoj paši. Također je moguće vidjeti i velike sisavce poput žirafe, bizona, impale, zebre, topija, te Thamsonove i Grantove gazele. Vraćanje na doručak u lodge te odmor, koji možete ispuniti opcionalnim aktivnostima poput učenja hodanja kroz divlju prirodu, ili posjetiti selo Masaia i doživjeti njihovu kulturu. Nakon ručka, nastavljate na drugi današnji safari u potrazi za lavovima… Navečer povratak u kamp, večera i noćenje.

##### 4. dan: Masai Mara - jezero Naivasha (D, R, V)

Danas vas očekuje ranije ustajanje i jednako tako rani doručak nakon kojega se pakirate i napuštate Masai Maru. Slijedi jutarnji safari u Masai Mara na putu prema jezeru Naivasha, do kojega stižete popodne na ručak. Posjeta Crescent Island Game Sanctuary gdje je predviđena zanimljiva safari šetnja neposredno uz žirafe i ostale biljojede. Na ovome otoku nema velikih mačaka, ali biti će prilike vidjeti zebre, te se približiti životinjama izvan vozila. U poslijepodnevnim satima smještamo se na obalama jezera Naivashe u lijepom hotelu s bazenom što će nam biti lijepa okrjepa nakon dva dana provedena u divljini. Večera i noćenje.

##### 5. dan: Jezero Naivasha - NP Amboseli (D, R, V)

Raniji doručak i polazak, te vožnja preko zaravni Athi, izvornog obitavališta Masaia, prema Nacionalnom parku Amboseli. Proći ćete grad Nairobi i voziti se na jug kroz Masai ravnice. Ovaj nacionalni park se nalazi uz granicu s Tanzanijom i proteže se na 392 km² površine. Brojne su atrakcije koje pruža: bogati fond divljih životinja (lavova, slonova, žirafa, bivola, geparda, zebri, hijena, impala…) te raznih ptica, a poseban je doživljaj imati pogled na najvišu planinu Afrike – Kilimanjaro. Safari i istraživanje Amboselia. Vožnja do kampa. Večera i noćenje.

##### 6. dan: Amboseli - Namanga - Arusha (D, R, V)

Nakon doručka, polazak prema kenijsko-tanzanijskoj granici Namanga. No, prije toga vas očekuje safari i nezaboravan pogled na Mt. Kilimanjaro, koji se najbolje vidi upravo u rano jutro! Oko podneva dolazak u Namangu. Nakon carinskih formalnosti, preuzima vas tanzanijski vozač-vodič za safari u Arushi. Ručak u Arushi. Poslijepodne slobodno za odmor. Smještaj u lodgeu. Večera i noćenje.

##### 7. dan: Arusha - Nacionalni park jezero Manyara - Karatu (D, R, V)

Polazak iz Arushe oko 9 sati. Slijedi dvosatna vožnja kroz poljoprivredni grad Mto Wa Mbu u kojemu se nalazi tržnica sa svježim povrćem i voćem. Grad je smješten na samome ulazu u Nacionalni park jezero Manyara, te je odlično mjesto za kupnju suvenira. Ulazak u Nacionalni park, u kojemu ćete uživati u netaknutom raju prirode, šuma, podvodnih izvora, divljih životinja poput slonova, žirafa, bizona, antilopa, babuna… Ovdje je također stanište za više od 400 različitih vrsta ptica, te leptira. Park je poznat po lavovima koji se penju po drveću, ili odmaraju na stablima akacije. Iz vozila ćete imati priliku vidjeti i prelijepu dolinu Rift. Jezero Manyara je slano jezero s tisućama flaminga. Ovdje se mogu vidjeti i pelikani, rode, vodomari i razne druge ptice. Tu je i slavna tanzanijska džungla, gdje su se snimali rani tanzanijski filmovi. U poslijepodnevnim satima smještaj u hotelu. Večera i noćenje.

##### 8. dan: Karatu - Nacionalni park Serengeti (D, R, V)

Nakon doručka, očekuje vas vožnja kroz jedinstven i prelijep Ngorongoro Conservation Area, sve do Nacionalnog parka Serengeti. Tople i živopisne boje same jezgre afričke divljine glavno su obilježje NP Serengetija. Pred vašim očima ovdje se odvijaju velike migracije životinja u nepreglednim afričkim krajolicima. Dokle god se pruža pogled, tisuće i tisuće stada ovuda prolazi, tako da i nije potrebna druga safari potjera: graciozne žirafe, nilski konji, antilope, gazele, a tu su i veliki predatori poput geparda, leoparda, hijena, krokodila u rijeci Grumeti, te lijeni lav. Odvest ćemo vas u središnji dio parka, poznat kao Seronera. Ovo područje pruža razne vrste staništa za divlje životinje, od kojih je svakako najvažnija rijeka Seronera koja privlači brojna stada, ali i obitelji predatora. Iz toga razloga, za utaživanjem žeđi u rijeci, te lova, najveći broj životinja Serengetija može se upravo ovdje promatrati u njihovom prirodnom okružju. Vozit ćete se potom južno od rijeke Seronera, uz rijeku Sogore, u potrazi za Thomsonovim gazelama, topi antilopama, nojevima, te gepardima i lavovima. Također je dobro obići i posjetiteljski centar pored Serengeti Seronera Lodge te se tamo informirati detaljnije o divljem životu ovog područja, ali i ručati u hladu ispod krošnje akacijinog drveta. Večera i noćenje u samom srcu Nacionalnog parka Serengeti.

##### 9. dan: Serengeti - Ngorongoro (D, R, V)

Nakon doručka slijedi jutarnji safari te vožnja prema Ngorongoro, kroz tjesnac Oldupai, koji je još poznat i pod nazivom „kolijevka čovječanstva“. Tjesnac se nalazi na mjestu prastarog jezera, prekrivenog vulkanskim pepelom, koji je konzervirao i sačuvao najranije svjetske ostatke čovjeka. Ovo iznimno važno prethistorijsko nalazište otkrili su Louis i Mary Leakey. U Oldupai Gorge Museum može se pogledati izložba o različitim povijesnim periodima nastanka čovjeka… Također, upoznat ćemo se sa kulturom i načinom života Maasai ratničkog naroda te vidjeti njihove Bome (ograđene nastambe). Ratnici Maasai naroda imaju brojne privilegije i vrlo su poštovani, te im je dopušteno nositi dugu kosu. Nakon safarija i upoznavanja s Maasaima, odvest ćete se do ruba kratera na piknik ručak, te odmor i šetnju. Vožnja do kampa. Večera i noćenje.

##### 10. dan: Ngorongoro krater - Arusha (D, R, V)

Jutro je predviđeno za doručak te posjet krateru Ngorongoro te poludnevnom safariju. Ovo je novo 8. svjetsko čudo, posebice radi kaldere kratera (propalo dno urušavanjem uslijed davne erupcije) i njenog iznimno bogatog divljeg života. Spustit ćete se na dno nekadašnjeg vulkana i u vozilima s otvorenim krovom uživati u jedinstvenom panoramskom pogledu na krater i životinje koje u njemu obitavaju. Nadamo se da ćete vidjeti i veliku petorku, usred više od 120 vrsta sisavaca koji su ovdje pronašli svoje obitavalište. Također ćete vidjeti jezero Magadi ili jedno od sličnih slanih jezera koji su magnet za brojne flaminge i ostale ptice. Tu su i „bazeni“ u kojima se kupaju nilski konji i njihove cijele obitelji. Uokolo vode dolaze brojne ptice, bijele rode iz Europe, nojevi, koriji, vrane… Od velikih grabežljivaca vidjet ćete lavove, hijene, šakale, geparde, prelijepe leoparde… U parku ćete imati piknik ručak. Predvečer povratak u Arushu, smještaj u lodgeu, večera i noćenje.

##### 11. dan: Arusha - Zagreb (D)

Nakon doručka, slobodno vrijeme do transfera u zračnu luku prema redu letenja. Let prema Zagrebu, uz presjedanja.

**PROGRAM PUTOVANJA NAMIBIJA/BOCVANA**

**DAN 1: ZAGREB – DOHA -JOHANESBURG**  
Sastanak u zračnoj luci 2 sata prije leta. Podjela putne dokumentacije te prijava na let za Dohu  u 08h40. Slijetanje u 16h10. Nastavak leta za Johanesburg u 20h40.

**DAN 2:  JOHANESBURG-MAUN**  
Slijetanje u 04h35.  Nastavak leta za Maun u 11h20. Nakon slijetanja u 13h20 i carinskih formalnosti, sastanak sa  vašim vodičem. Prijevoz  u Thamakalane River Lodge,  smješten na obali rijeke Thamakalane.  Poslijepodne  slobodno za odmor. Zalasci sunca su spektakularni -  uživajte u pogledu s privatne terase . Predlažemo krstarenje  rijekom Thamakalane. Večera , noćenje.

**DAN 3 / 4: MAUN-OKAVANGO DELTA ( 300 km)**  
Nakon doručka,uputit ćete se na sjever do Panhandlea Delte, glavnog vodotoka koji opskrbljuje Deltu Okavango. Napuštate  kopneno vozilo kako biste se u 4x4 vozilima odvezli do Guma Lagoon campa, na obalama lagune Guma, na sjeverozapadnom rubu Moremi Game rezervata u delti Okavango. Ovo bogato, zeleno područje je raj za ptice i idealno je stanište za brojne vrste antilopa. Lijepe šatorske brvnare imaju vlastiti pogled na lagunu. Nakon večere imat ćete jednosatnu vožnju brodom koristeći reflektore kako bi pronašli noćne ptice i krokodile.Sljedećeg dana nakon doručka uživat ćete u 40-minutnoj vožnji motornim čamcem kroz uski vijugavi kanal do postaje mokoro. Ovdje ćete se susresti sa svojim „polerom“, osobom koja dobro poznaje vještine rukovanja tradicionalnim čamcima (mokoro) ,napravljenima od modernijih materijala. U svaki mokoro mogu sjesti  2 osobe, a vaš „poler“ će vas provesti kroz mirne kanale. Obilazak u trajanju od oko 3-4 sata, sa zaustavljanjem na jednom otoku gdje ćete imati vremena  za šetnju i ručak ( uz doplatu).Vidjet ćete mnoge vrste ptica, antilope, a možda i slonove. Povratak  u kamp,večera,noćenje.

**DAN 5: OKAVANGO DELTA -GHANZI (392 km)**  
Doručak a potom  vožnja do Ghanzija  u pustinji Kalahari, 65 km istočno od granice s Namibijom. Kao pustinjsko naselje, prilično je izolirano od ostalih naseljenih područja Bocvane. Poznat je kao "Prijestolnica Kalaharija“. Većinu stanovništva čine Bušmani poznati po jednostavnom,  nomadskom načinu života u pustinji. Po dolasku smještaj u Tautona Lodge, privatni rezervat u neposrednoj blizini  grada Ghanzi. Na farmi se nalazi obilje divljih životinja. A na večer ćete prisustvovati tradicionalnom plesu u izvedbi lokalnog naroda 'San'. Večera ,noćenje.

**DAN 6: GHANZI -WINDHOEK  (530 km)**  
Rano ustajanje nakon čega ćete sa lokalnim stanovništvom otići na autentičnu šetnju tijekom  koje ćete saznati  sve  o njihovom načinu  života i preživljavanja u sušnim područjima. Povratak na  doručak nakon kojeg ćete se oprostiti od Botswane i krenuti  prema Namibiji. Po dolasku u Windhoek, glavni grad i najveće gospodarsko središte Namibije  moći ćete vidjeti neke od najvažnijih znamenitosti grada. Slijedi smještaj u hotel. Večera,noćenje.

**DAN 7: WINDHOEK - ETOSHA NATIONAL PARK (435 km)**  
Rano ustajanje, doručak i  polazak prema  Nacionalnom parku Etosha- osnovan 1907. godine, kada je Namibija bila dio Njemačke Jugozapadne Afrike.  Park je dom za 'Big Five' i tu se mogu pronaći najuobičajenije i najrjeđe vrste. Najviše ima antilopa i to raznih vrsta, tu su i mnogobrojne ptice, zebre, žirafe, slonovi, nosorozi i lavovi. U samom središtu nalazi se ogromno slano jezero koje je veći dio godine isušeno i po kojem je park dobio ime (Etosha= velika bijela površina).  Smještaj u  kampu Okaukeujo.Sa vaše terase ćete moći promatrati životinje a i osvježiti se u bazenu. Poslijepodnevna vožnja parkom. Moguća i dodatna noćna vožnja (uz doplatu).Večera,noćenje.

**DAN 8: ETOSHA NATIONAL PARK**  
Uživat ćete u prije i poslijepodnevnim vožnjama parkom.  Moguća i dodatna noćna vožnja (uz doplatu). Večera,noćenje.

**DAN 9: ETOSHA NATIONAL PARK -DAMARALAND (230 km)**  
Nakon doručka slijedi završna vožnja i odlazak iz parka. Uputit ćete se prema Khorixasu u Damaraland, čije ime  potječe od  Damara stanovnika   koji žive  u ovoj regiji.. To  je ogromna, neukroćena, nevjerojatno lijepa i jedna od najslikovitijih regija Namibije.. Vodeni tokovi, otvorene ravnice i travnjaci,  duboki klanci nalaze se diljem regije. Smještaj u  Damara Mopane  lodge. Svaka lodga ima vlastiti povrtnjak i terasu. Vrhunac na kraju dana je uspon na brdo sa  otvorenim pogledom na mopanske šume  uz zalazak sunca.. Večera  uglavnom od proizvoda iz vlastitog uzgoja. Noćenje.

**DAN 10: DAMARALAND -SWAKOPMUND (400 km)**  
Doručak nakon kojeg slijedi vožnja do Swakopmunda, popularnog odredišta za odmor smještenog na atlantskoj obali. Osnovali su ga 1892.god. njemački useljenici kao glavnu luku Njemačke Jugozapadne Afrike te protuteža Walvis Bayu koji je pripadao Britancima. Priličan dio stanovništva još uvijek govori njemački jezik. Gradske zgrade su primjer njemačke kolonijalne arhitekture.  Zaustavljanje na Brandbergu,njemački „vatrena planina“, tako nazvanom zbog narančastih i crvenih nijansi koje sunce baca na stijene u kasnim poslijepodnevnim satima. Ovdje ćete imati priliku prošetati do 'San rock art' - umjetnosti naroda San po kojoj je ovo područje poznato. Mogu se vidjeti njihove drevne slike i rezbarije na stijenama zajednički nazvane rock art .Ova šetnja traje otprilike sat i pol i neobavezna je. Slijedi odlazak  do kolonije flamingosa u Walvis Bayu koja  broji na desetke tisuća ptica. Povratak u Swakopmund. Smještaj u hotel,večera,noćenje.

**DAN 11:  SWAKOPMUND – SESRIEM- SOUSSUSVLEI (345 km)**  
Doručak i polazak  prema  Sesriemu. Sesriem je ulaz u pustinju, dio nacionalnog parka Namib-Naukluft. Tu se nalaze neke  od najviših pješčanih dina na svijetu. Zaustavljanje u mjestu Solitaire – pauza za ručak (nije uključen). Smještaj u Sossusvlei Lodge, koja se nalazi u neposrednoj blizini ulaza u Nacionalni park Namib-Naukluft. Nakon osvježenja posjetit ćete kanjon Sesriem, prirodno oblikovani tjesnac. Kanjon je jedno od rijetkih mjesta u kojem ima  vode tijekom cijele godine. Dugačak je oko 1km i dubok 30-40 m. Kratka šetnja će vam  omogučiti snimanje nevjerojatnih stijena koje se tamo nalaze. Večera.

**DAN 12: SOUSSUSVLEI – WINDHOEK (400 km)**  
Ustajanje prije zore kako biste posjetili spektakularnu Dune 45. Ono što je prije izlaska sunca izgledalo kao brdo, na sunčevoj svjetlosti otkriva visoku dinu. Visoka je 85 metara, a uspon na nju je vrijedan truda zbog nevjerojatnog pogleda na dolinu. Dine namibijske pustinje stvorio je pijesak nošen vjetrom s obale Namibije. Pijesak je star 5 milijuna godina i crvene je boje zbog sadržaja željeza. Jutro je najbolji period za posjet i fotografiranje zbog mekoće svjetla koje sunčeve zrake bacaju na dine, za razliku od podnevnih oštrih kontrasta svijetla i sjene. Po silasku Vas čeka doručak, a zatim odlazite do Dead Vlei (njegovo ime znači „mrtva močvara“).  
Smatra se da je okružen najvišim pješčanim dinama na svijetu. Uzdižu se više od 300 metara. Dead vlei je poznat po svojim mrtvim stablima i cijeli krajolik čini nevjerojatan spektakl. U poslijepodnevnim satima  vožnja do Windhoeka. Smještaj u hotel, večera,noćenje.

**DAN 13: WINDHOEK - DOHA**  
Doručak i prijevoz na aerodrom. Let za Dohu u 12h55/23h35

**DAN 14 : DOHA – ZAGREB**  
Nastavak leta za Zagreb u 02h00/slijetanje u 06h15

Top of Form